ৰাউলিঙৰ বয়স ১ বছৰ ১১ মাহ হওঁতে তেওঁৰ ভগ্নী ডিয়েন (Dianne)ৰ জন্ম হয় আৰু ৪ বছৰ বয়সত তেওঁলোকৰ পৰিয়ালটো দাঁতিকাষৰীয়া লৈ উঠি আহে। ৰাউলিঙে দাস প্ৰথা বিলোপনত ভূমিকা লোৱা আৰু শিক্ষা সংস্কাৰক হান্না ম'ৰেই (Hannah More) প্ৰতিষ্ঠা কৰা ছেইন্ট মাইকেলছ প্ৰাইমেৰী স্কুলত পঢ়া-শুনা কৰিছিল। হেৰী পটাৰ শৃংখলাৰ প্ৰধান শিক্ষক এলবাছ ডাম্বলড'ৰৰ চৰিত্ৰটো স্কুলখনৰ প্ৰধান শিক্ষক আলফ্ৰেড ডানৰ অনুপ্ৰেৰণাৰে গঢ় লৈ উঠে।

শিশু অৱস্থাতে ৰাউলিঙে কিছুমান কল্প কাহিনী লিখি ভনীয়েক ডিয়েনক পঢ়ি শুনাইছিল। তেওঁ কয়, "I can still remember me telling her a story in which she fell down a rabbit hole and was fed strawberries by the rabbit family inside it. Certainly the first story I ever wrote down (when I was five or six) was about a rabbit called Rabbit. He got the measles and was visited by his friends : includin a giant bee called Miss Bee." (মোৰ তাইক এটা কাহিনী কোৱা এতিয়াও মনত আছে য'ত তাই শহাপহুৰ গাঁত এটাৰে সৰি পৰিছিল আৰু শহাপহুৰ পৰিয়ালটোৱে তাইক ষ্ট্ৰবেৰী খুৱাইছিল। নিশ্চিতভাৱে পাঁচ-ছয় বছৰ বয়সতে মই লিখা সাধুটো 'ৰেবিট' নামৰেই এটা শহাপহুৰ বিষয়ে আছিল। সি বসন্ত ৰোগত আক্ৰান্ত হওঁতে তাৰ বন্ধুবৰ্গই তাক দেখা কৰিছিলহি। তাৰ ভিতৰত 'মিছ বি' নামৰ এজনী মৌমাখিও আছিল।) ৯ বছৰ বয়সত ৰাউলিং ৱেলছৰ (Wales) চেপষ্ট'ৰ (Chepstow) কাষৰীয়া টাটছিল গাঁৱৰ (Tutshill) চাৰ্চ কটেজলৈ যায়গৈ। কৈশোৰ কালত খুড়ী আইতাকে (great aunt, যি তেওঁক পৌৰাণিক সাহিত্য পঢ়াইছিল আৰু অতিশয় জ্ঞানপিপাসু আছিল) ৰাউলিঙক Hons and Rebels নামৰ জেচিকা মিটফৰ্ডৰ আত্মজীৱনী এখন দিয়ে। মিটফৰ্ড ৰাউলিকৰ দৃষ্টিত নায়িকা হৈ উঠে আৰু পৰ্যায়ক্ৰমে তেওঁ মিটফৰ্ডৰ আটাইবোৰ কিতাপ পঢ়ি পেলায়।

ৰাউলিঙে মাধ্যমিক স্তৰত ত পঢ়া-শুনা কৰিছিল। তেওঁৰ মাতৃ এন ৰাউলিঙে সেই শিক্ষানুষ্ঠানৰ বিজ্ঞান শাখাত কাৰিকৰী বিভাগত কাম কৰিছিল। তেওঁ নিজৰ কৈশোৰ সম্পৰ্কে কৈছে, "Harmiome [A bookish; know-it-all Harry Potter character] is loosely based on me, she's a caricature of me when I was eleven, which I'm not particularly proud of." (হাৰমায়নিৰ চৰিত্ৰটো কিছু পৰিমাণে মোৰ ওপৰত ভিত্তি কৰি গঢ়া হৈছে। তাই এঘাৰ বছৰীয়া মোৰ এক উপহাসমূলক উপস্থাপন, বিশেষভাৱে যাক লৈ মই গৰ্বিত নহয়)। উল্লেখ্য যে হাৰমায়নি হৈছে হেৰী পটাৰ শৃংখলাৰ এক কিতাপৰ পোক আৰু সৰ্বজান্তা চৰিত্ৰ। আপাৰ ছিক্সথৰ (Upper Sixth) তেওঁৰ বন্ধু ছীন হেৰিছৰ (Sean Harris) এখন মূল্যৱান ফৰ্ড এঙলিয়া গাড়ী আছিল। হেৰিছ হেৰী পটাৰৰ বন্ধু ৰণ ৱিজলী চৰিত্ৰটোৰ অনুপ্ৰেৰণা আছিল। উল্লেখ্য যে ৰণ ৱিজলীৰ দেউতাকৰ এখন যাদুকৰী গাড়ী আছিল। ৰাউলিঙে কৈছে, "Ron Weasley isn't a living portrait of Sean, but he really is very Sean-ish." (ৰণ ৱিজলী ছীনৰ জীৱন্ত প্ৰতিমূৰ্ত্তি নহয়, কিন্তু চৰিত্ৰটো সঁচাকৈয়ে ছীনৰ দৰে।)
ৰাউলিঙে ত পৌৰাণিক সাহিত্য আৰু ফৰাচী ভাষা অধ্যয়ণ কৰিছিল। তাৰ আগতে তেওঁ ইংৰাজী, ফৰাচী আৰু জাৰ্মান ভাষাত A Levels-ৰ (Advanced Level General Certificate of Education) শিক্ষাগ্ৰহণ কৰিছিল। পেৰিছত এবছৰ পঢ়াৰ পিছত তেওঁ লণ্ডনৰ এমনেষ্টী ইন্টাৰনেচনেলত (Amnesty International) দ্বিভাষী সম্পাদিকা (bilingual secretary) হিচাপে যোগদান কৰে। একে সময়তে তেওঁ প্ৰতিষ্ঠানটোৰ এগৰাকী গৱেষিকাও আছিল।

নাম
শৈশৱ
সংবাদ জগতৰে সম্পৰ্ক
জন্ম আৰু পৰিয়াল